**POMPPULINNAN VUOKRAUSEHDOT**

YLEISTÄ

1. Vuokralle ottaja maksaa vuokran Lappilan Nousu ryn tilille tämän sopimuksen mukana annettavalla tilisiirrolla.
2. Vuokrattavan pomppulinnan hinnasto on liitteenä
3. Mikäli vuokralle ottaja ei ilmoita vuokranantajalle ennen vuokrauksen alkamista siitä, ettei hän käytä pomppulinnaa, vuokranantajalla on oikeus periä pomppulinnasta koko vuokrahinta.
4. Pomppulinnaa ei vuokrata kaupalliseen käyttöön.
5. Pomppulinna on vuokranantajan omaisuutta. Sitä ei saa myydä, lainata, vuokrata edelleen, pantata tai muutoin luovuttaa tai hävittää.
6. Vuokralle ottaja sitoutuu huolehtimaan pomppulinnasta parhaalla mahdollisella tavalla sekä noudattamaan seuraavia käyttöehtoja
7. Pomppulinnaa käytetään vain aikuisen valvonnassa, ja aikuisen vastuulla on huolehtia pomppulinnan turvallisesta käytöstä.
8. Pomppulinnaa saavat käyttää 3-12 vuotiaat lapset, max. 3 lasta kerrallaan. Eläimiä ei saa päästää pomppulinnaan.
9. Kengät, silmälasit, korut ja muut kovat tai terävät esineet tulee poistaa ennen pomppulinnan käyttöä.
10. Pomppulinnaan ei saa myöskään tuoda leluja, ruokaa tai juomia.
11. Pomppulinnaa käytetään joko sisällä (varmista riittävä vapaa tila pomppulinnan ympärille sekä aseta liukuestematto pomppulinnan alle) tai ulkona tasaisella ja pehmeällä maaperällä (aseta suojapressu pomppulinnan alle, ja kiinnitä pomppulinnan mukana tulevilla kiinnitystapeilla maahan ennen täyttöä).
12. Ulkotiloissa pomppulinnan käyttö on ehdottomasti kielletty pienenkin sateen, ukkosen tai kovan tuulen aikana. Sade kastelee pomppulinnan helposti ja vesi valuu saumojen läpi linnan sisälle. Kuivaaminen kestää tällöin pitkään. Märän tai likaisen tuotteen kuivaamisesta/siivoamisesta veloitamme 50€. Ulkokäytössä suosittelemme käyttämään mattoa liukumäen ja sisään menon edustalla mikä ehkäisee suurimpien likojen joutumisen pomppulinnaan.
13. Pomppulinnan on oltava kokonaan täytetty ennen käyttöönottoa.
14. Mikäli vuokralle ottaja havaitsee pomppulinnassa vaurioita, on käyttö lopetettava välittömästi.
15. Pomppulinnassa ei saa tehdä voltteja, painia, juosta tai töniä muita henkilöitä. Tuotteen reunoilla pomppiminen tai istuminen sekä seinissä ja verkoissa roikkuminen on kielletty. Tämä saattaa johtaa pomppulinnan kaatumiseen.
16. Vuokralle ottaja vastaa itse pomppulinnan käyttäjien turvallisesta käyttämisestä ja tapaturmien sattuessa näiden kaikista kustannuksista.

VARKAUS JA VAHINKOTAPAUKSET

1. Vuokralle ottajan on välittömästi ilmoitettava vuokranantajalle tuotteelle mahdollisesti aiheutuneista vahingoista (puh. 040-511 2353 / Jari Rantala)
2. Varkaustapauksissa vuokralle ottajan on välittömästi tehtävä ilmoitus sekä poliisille että vuokranantajalle. Vuokralle ottaja on korvausvelvollinen vuokranantajalle tuotteen häviämisestä, varastamisesta tai sille muulla tavoin aiheutuneista vahingoista. Korvaus määräytyy samanlaisen tuotteen sen hetkisen hinnan mukaan.

TUOTTEEN PALAUTUS

1. Pomppulinna palautetaan puhtaana ja kuivana, kantolaukkuun pakattuna ja oheistarvikkeiden kera (puhallin, kiinnitystapit, aluspressu).
2. Vuokralle ottaja ottaa vastuun siitä, että tuote palautetaan vuokranottajan kustannuksella ja vastuulla viimeistään sovittuna aikana.
3. Vuokraoikeutta ei voi pidentää ilman vuokranantajan suostumusta.
4. Mikäli tuotetta ei palauteta sovittuna aikana, peritään sopimuskauden jälkeen alkaneiden vuorokausilta kaksinkertainen vuokra. Palauttamatta jääneestä tuotteesta vuokralle ottaja on velvollinen korvaamaan samanlaisen tuotteen sen hetkisen uuden tuotteen hinnan.
5. Mikäli tuotteessa havaitaan palautuksen jälkeen vahinkoja, jotka ovat osoitettavissa vuokralle ottajan huolimattoman käytön vuoksi aiheuttamisiksi, on vuokralle ottaja velvollinen korvaamaan aiheuttamansa vahingot tai uuden vastaavan tuotteen hankintahinnan.

MUUT EHDOT

1. Tämä sopimus on tehty kahtena kappaleena, yksi kummallekin osapuolelle.
2. Mikäli pomppulinna ei ole rikkoutumisen tai muun syyn vuoksi käytettävissä varattuna ajanjaksona, vuokralle antaja ei ole velvollinen maksamaan korvausta vuokralle ottajalle.
3. Mikäli pomppulinnan käyttö vuokra-aikana estyy muista syistä, päätetään perityn vuokran palauttamisesta tapauskohtaisesti.

VUOKRAUSHINNASTO

Vuorokausivuokra 20 €

Viikonloppuvuokra 50 €

Viikkovuokra 80 €

Muut vuokra-ajat sovitaan erikseen

Puhdistus 50 €

Kuivaus 50 €

Vahingoittuminen vastaavan uuden hankintahinta

Kuljetuksesta veloitamme 0,43€/km.

Tämä sopimuspaperi on luettu vuokran ottajalle: Kyllä Ei

Kärkölässä \_\_\_\_ / \_\_\_\_\_ 20\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Lappilan Nousu/\_\_\_\_\_\_\_\_\_\_\_\_\_\_\_\_\_\_\_\_\_

Vuokralle ottaja Vuokralle antaja   
  
Vuokralle ottajan puh./e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pomppulinnan pystytysohjeet:**

1. Varaa riittävä avoin tila pomppulinnan pystytykseen.

2. Ei saa laittaa soralle/asfaltille ilman alustaa. Mukana tulee tarvittaessa pressu alustaksi.

3. Levitä linna avonaiseksi, yhdistä puhallin täyttöaukkoon.

4. Kytke virta (normaali 220 V riittää), puhallin on pidettävä päällä käytön ajan

5. Hetken odotus (1-2 min) ja linna on käyttövalmis.

**Sateen sattuessa:**

- pomppulinna on välittömästi poistettava käytöstä. Ellei pomppulinna ole käytössä, taittele linna kasaan.

- Linna tulee palauttaa puhdistettuna ja kuivana, puhdistamisesta joudumme perimään erillismaksun kuten kuivauksestakin.